**Atmintinė katalikų tikybos mokytojams, norintiems kelti kvalifikacinę kategoriją**

Pagal Mokytojų atestacijos nuostatų (patvirtinti LR švietimo ir mokslo ministro 2008 m. lapkričio 24 d. įsakymu Nr. ISAK-3216) 48 pastraipą *Katalikų tikybos mokytojas, pretenduojantis įgyti mokytojo ar vyresniojo mokytojo kvalifikacinę kategoriją turi gauti raštišką (arki)vyskupijos katechetikos centro sutikimą, pretenduojantis įgyti mokytojo metodininko ar mokytojo eksperto kvalifikacinę kategoriją – Lietuvos katechetikos centro raštišką sutikimą.*

**Raštiško Sutikimo išdavimo tvarka**

I. Mokytojai norintys įgyti **VYRESNIOJO MOKYTOJO** kvalifikacinę kategoriją ***Sutikimui*** gauti ne vėliau kaip 6 mėn. iki atestacijos komisijos posėdžio kreipiasi į (arki)vyskupijos Katechetikos centrą ir pateikia šiuos dokumentus:

1. **Prašymą** Katechetikos centro vadovui ***Sutikimui*** gauti;
2. **Pažymą** iš mokyklos, kad yra įtrauktas į mokyklos mokytojų atestacijos programą atitinkamam laikotarpiui;
3. Mokytojo ir pagalbos mokiniui specialisto (išskyrus psichologą) ***duomenų anketos*** *(priedas nr. 2),* kopiją.

II. Mokytojai norintys įgyti **METODININKO** AR **EKSPERTO** kvalifikacinę kategoriją, ne vėliau kaip 6 mėn. iki atestacijos komisijos posėdžio, į (arki)vyskupijos Katechetikos centrą pristato šiuos dokumentus:

1. **Prašymą** Katechetikos centro vadovui ***Sutikimui*** gauti;
2. **Pažymą** iš mokyklos, kad yra įtrauktas į mokyklos mokytojų atestacijos programą atitinkamam laikotarpiui;
3. Mokytojo ir pagalbos mokiniui specialisto (išskyrus psichologą) ***duomenų anketos*** *(priedas nr. 2),* kopiją.

Taip pat mokytojai norintys įgyti **metodininko** ar **eksperto** kvalifikacinę kategoriją, ne vėliau kaip 6 mėn. iki atestacijos komisijos posėdžio, kreipiasi į Lietuvos katechetikos centrą (LKC) ir pateikia prašymą Lietuvos Katechetikos centro direktoriui ***Sutikimui*** gauti;

Vadovaujantis mokytojų ir pagalbos mokiniui specialistų (išskyrus psichologus) atestacijos **nuostatų 50 punktu** **mokyklos atestacijos pirmininkas raštu kreipiasi į LKC dėl praktinės veiklos vertintojo paskyrimo**. Vertintojas paskiriamas ne vėliau kaip per 1 mėn. nuo prašymo gavimo datos.

III. KC Vadovas rašydamas ***Sutikimą*** norimai kvalifikacinei kategorijai įgyti (vyresniojo, metodininko ar eksperto) pirmiausia atsižvelgia į Kanoninio siuntimo išdavimo ir sustabdymo apraše (patvirtinta Lietuvos Vyskupų Konferencijos Plenariniame posėdyje Nr. 3, 2007-05-16) nurodytus reikalavimus (peržvelgiant per atestacijos laikotarpį Katechetikos centrui pristatytas anketas bei kalbantis su mokytoju):

* vizituotų pamokų teigiamas įvertinimas;
* dalyvavimas vyskupijos bei MC organizuotuose susirinkimuose bei veikloje;
* kvalifikacijos kėlimas;
* rūpinimasis dvasiniu augimu (Eucharistijos šventimas, dalyvavimas rekolekcijose).
* asmeninės iniciatyvos (konkursų, konferencijų, projektų, seminarų ir kt. veiklos iniciavimas, koordinavimas ir vykdymas);
* gerosios patirties sklaida vyskupijoje.